GEOX Sko Sneakers d sukie WHITE,geox dk,geox dk,top søgning, geox sale dk billige salg
Forside >> Geox >> Sneakers >> GEOX Sko Sneakers d sukie WHITE,geox dk,geox dk,top søgning
GEOX Sko Sneakers d sukie WHITE,geox dk,geox dk,top søgning
DKK608.11 DKK304.05Spar: 50% off
Model: Geox 002414
geox sko udsalg Geox Sneakers , GEOX Sko Sneakers d sukie WHITE,geox dk,geox dk,top søgning geox danmark,bedste designer
Herrer Tøj Diesel KORY - Panties - schwarz/grau,diesel jakke...
DKK346.26 DKK176.98Spar:49% off
ecco Danmark - Kvinder Ecco poznan dress Boot black,ecco outlet...
DKK2,782.29 DKK1,309.94Spar:53% off
Damer Accessories Diesel APUNKY - Armbånd - black,dieselv rksted...
DKK584.80 DKK300.10Spar:49% off Sieklike man met panga doodgekap | Farm Murders
March 7, 2010, 9:51 pm
Insp. Kinnie Steyn, polisiewoordvoerder, troos me. Meisie Smith (52) gisteroggend op die moordtoneel van mnr. Robert Naudé Hunter (68), Smith se aanstaande skoonpa. Foto: Sonja van Buul
‘n Sieklike man wat “voetjie vir voetjie geloop” het, is gisteroggend in ’n huisrooftog buite Vanderbijlpark doodgekap, vermoedelik met ’n panga.
Mnr. Freddie Hunter het sy pa, mnr. Robert Naudé Hunter (68), voor dagbreek dood in ’n plas bloed gevind.
Sowat twee uur later het die polisie drie mans in verband met die moord vasgetrek.
Hunter jr., wat op dieselfde Mullerstuine-hoewe as sy pa woon, maar in ’n ander huis, het omstreeks 05:00 ’n lawaai gehoor en aangeneem dis hul twee troetelvarke, Vaatjie en Biscuit, wat moles maak. “Toe ek buitentoe kyk, loop Vaatjie egter rustig verby die venster en ek het onder meer opgemerk die gevaarligte van my pa se Ford Falcon XR6 flikker.”
Hunter jr. het sy handvuurwapen gaan haal en buite gesien hoe twee mans uit die motor spring en weghardloop.
“Ek het vier skote in die grond geskiet, maar as ek geweet het hulle het my pa vermoor, sou ek geskiet het om dood te skiet.”
Hy het alarm gemaak en sy verskrikte verloofde, me. Meisie Smith, het die polisie gebel.
Hunter jr., ’n oudpolisieman, is terug na die moordhuis terwyl hulle op hulp gewag het.
“Ek het buite na my pa geroep en aan sy slaapkamervenster geklop.”
Met veiligheidswagte aan sy sy het hy by die huis ingegaan.
“Ek is dadelik na die spaarkamer waar die wapenkluis is en sien toe eerste my pa se bleek voete. Ek het hom dood in ’n groot plas bloed gevind.”
Volgens insp. Kinnie Steyn, polisiewoordvoerder, was twee van Hunter sr. se vuurwapens in die Ford, maar ’n derde een is spoorloos. “Ons het ook onder meer ’n televisie en ’n plastieksak met ’n koeldrank- en drankbottel en ’n karton sigarette buite gevind.”
Die moordenaars het vermoedelik by ’n sitkamervenster ingekom nadat hulle ’n veiligheidstralie afgebreek het.
“Ons hond, Popcorn, sou ons beslis gewaarsku het, maar hy is Maandag doodgebyt,” het Hunter jr. gesê.
Sy broer, Kobus, en dié se vrou, Vanessa, asook mev. Martie van Heerden, Smith se dogter, was van die mense wat hulle kort ná die doodstyding na die moordtoneel gehaas het en wou geskok weet: Hoekom het die huisrowers nie maar eerder net die weerlose man vasgebind nie?
“Ek vermoed my pa het aan Parkinson se siekte gely,” het Freddie Hunter gesê. “Hy het voetjie vir voetjie geloop en sou omgeval het as ’n mens liggies aan hom gestamp het.”
Volgens Kobus Hunter was hul pa ’n geliefde oud-ambagsman wat met sy bewende hande motors gerestoureer het.
Sy vrou, Christine (59), is sowat drie jaar gelede weens ’n hartaanval dood.
Volgens Steyn het die Vanderbijlpark- en die Barrage-polisie sowat twee uur ná die moord drie geharde misdadigers in hegtenis geneem.
“Die mans is reeds gesoekte moord- en roofmisdadigers. Hunter se selfoon en juweliersware is teruggevind en ons het beslag gelê op ’n onwettige haelgeweer.”
Freddie Hunter het die polisie geloof vir hul puik optrede.
Die moordwapen en die vermiste vuurwapen is nog nie teruggevind nie.
Die verdagtes verskyn na verwagting Maandag in die Vanderbijlpark-landdroshof.